stanford-oval/wikipedia huggingface dataset:
Del Harris

| Del Harris |
| --- | --- |
 Del Harris vuonna 2009.
Henkilötiedot
Koko nimi:  Delmer ”Del” William Harris
Syntynyt: 18. kesäkuuta 1937 (ikä 87) Plainfield, Yhdysvallat
Kansalaisuus:   Yhdysvallat
Koripalloilija
Valmennusura
1965–1974 1975–1976 1976–1979 1979–1983 1986–1987 1987–1991 1994–1999 2000–2007 2008–2009 2009–2010:   Earlham College  Utah Stars  Houston Rockets (apuv.)  Houston Rockets  Milwaukee Bucks (apuv.)  Milwaukee Bucks  Los Angeles Lakers  Dallas Mavericks (apuv.)  Chicago Bulls (apuv.)  New Jersey Nets (apuv.)
Delmer ”Del” William Harris  (s. 18. kesäkuuta 1937 Plainfield) on yhdysvaltalainen koripallovalmentaja. Viimeksi hän on toiminut New Jersey Netsin apuvalmentajana.
Ura

Harris aloitti valmennusuransa Earlham Collegen lukiojoukkueesa, josta hän siirtyi ABA:ssa pelanneeseen Utah Starsiin. Joukkueen lopetettua toimintansa Harris liittyi Houston Rocketsin apuvalmentajaksi, mutta nousi kolme kauden jälkeen päävalmentajaksi. Hän toimi joukkueessa vuoteen 1986, jolloin hän liittyi Milwaukee Bucksiin. Harris toimi myös Bucksissa ensin apuvalmentaja, mutta nousi myöhemmin päävalmentajaksi. Vuonna 1994 Harris siirtyi Los Angeles Lakersiin parin vuoden valmentamattomuuden jälkeen. Ensimmäisellä kaudellaan hänet valittiin NBA:n vuoden valmentajaksi. Harris lopetti joukkueen päävalmentajana kauden 1998–1999, mutta toimi vielä tämän jälkeen Dallas Mavericksin, Chicago Bullsin ja New Jersey Netsin apuvalmentajana. Helmikuussa 2010 Harris lähti Netsistä joukkueen pelattua yhden sarjahistorian huonoimmista kausista.
Aiheesta muualla

Basketball-Reference (englanniksi)
Christina Rossetti

Christina Rossetti.
Christina Georgina Rossetti, kirjailijanimi Ellen Alleyne (5. joulukuuta 1830 Lontoo – 29. joulukuuta 1894 Lontoo) oli englantilainen runoilija.
Rossetti syntyi Lontoossa ja sai opetusta kotona. Hän oli taiteellisesta suvusta. Perheen isä oli italialaissyntyinen runoilija Gabriele Rossetti. Isä oli professori ja oli joutunut poliittisten mielipiteittensä takia lähtemään Italiasta. Hän toimi Lontoon King’s Collegessa italian kielen professorina. Christina Rossettin sisaruksia olivat taidemaalari-runoilija Dante Gabriel Rossetti sekä kirjailijat William Michael Rossetti ja Maria Francesca Rossetti.
Rossetti sai 14-vuotiaana hermoromahduksen ja poti vielä myöhemmällä iällään masennusta. Hän aloitti kirjoittamisen nuorella iällä, mutta ensimmäinen runokokoelma Goblin Market and Other Poems julkaistiin vasta 1862, jolloin hän oli 31-vuotias. Rossetti jatkoi kirjoittamista koko elämänsä. Vuonna 1871 hän sairastui Gravesin tautiin ja vuonna 1891 syöpään. Rossetti kuoli joulukuussa 1894. Georgina Battiscombe on kirjoittanut Rossettista elämäkertateoksen.
Rossettin kirjoittama joululaulu "In the Bleak Midwinter" vuodelta 1872 on tunnettu laajalti. Sen tunnetuimman sävelmän tekijä on säveltäjä Gustav Holst. Laulu julkaistiin Scribner's Montly -lehdessä 1872 ja The English Hymnal -kokoelmassa 1906. Vuonna 2008 se äänestettiin Englannissa kaikkien aikojen parhaaksi joululauluksi. Laulu on jouluvirtenä Ruotsin kirkon virsikirjassa virsi numero 428 "Aikaan keskitalven saapui myrskysää", ja suomennos on Anna-Mari Kaskisen tekemä 1997.
Teokset

Goblin Market and Other Poems (1862)
The Prince's Progress and Other Poems (1866)
Commonplace and Other Short Stories (1870)
Sing-Song: a Nursery Rhyme Book (1872, laajennettu versio 1893)
A Pageant and Other Poems (1881)
Time Flies (1885)
Verses (1893)
New Poems (1896, postuumisti)
Aiheesta muualla

Kuvia tai muita tiedostoja aiheesta Christina Rossetti Wikimedia Commonsissa
Lisää luettavaa aiheesta Christina Rossetti on Wikiaineistossa
Christina Rossetti, (Arkistoitu – Internet Archive) Päivittyvä luettelo suomennetuista runoista. Lahden kaupunginkirjaston runotietokanta.</ref>
Projekti Gutenberg: Christina Rossettin teoksia
Poetry Archive: Christina Rossettin runoja
Curling olympialaisissa

Curling on ollut talviolympialaisten ohjelmassa Chamonix’ssa 1924 ja Naganon vuoden 1998 olympialaisista lähtien. Chamonix’ssa 1924 ohjelmassa oli vain miesten kilpailu. Naganosta 1998 lähtien ohjelmassa on ollut sekä miesten että naisten kilpailu. Vuoden 2018 olympialaisiin tuli uutena kilpailutapahtumana sekanelinpeli.
Chamonix’n 1924 jälkeen curling oli näytöslajina Lake Placidissa 1932, Calgaryssa 1988 ja Albertvillessa 1992. Pitkään tilastoijat pitivät myös Chamonix´n kilpailutapahtumaa epävirallisena näytöslajina, mutta vuonna 2006 Kansainvälinen olympiakomitea vahvisti lajin olleen virallisena kisalajina 1924.
Olympialaisten curlingin menestynein maa on Kanada.
Tapahtumat

|  Curling> Tapahtuma |  Curling> 24 |  Curling> 32 |  Curling> 88 |  Curling> 92 |  Curling> 98 |  Curling> 02 |  Curling> 06 |  Curling> 10 |  Curling> 14 |  Curling> 18 |  Curling>  |  Curling>  |  Curling>  |  Curling>  |  Curling>  |  Curling>  |  Curling>  |  Curling>  |  Curling>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Miesten turnaus | X | (n) | (n) | (n) | X | X | X | X | X | X |  |  |  |  |  |  |  |  |  |
| Naisten turnaus | – | – | – | – | X | X | X | X | X | X |  |  |  |  |  |  |  |  |  |
| Sekanelinpeli | – | – | – | – | – | – | – | – | – | X |  |  |  |  |  |  |  |  |  |
(n)=näytöslaji
Mitalitaulukko

| Curlingin olympiamitalit> Sija | Curlingin olympiamitalit> Maa | Curlingin olympiamitalit> Kultaa | Curlingin olympiamitalit> Hopeaa | Curlingin olympiamitalit> Pronssia | Curlingin olympiamitalit> Yhteensä |
| --- | --- | --- | --- | --- | --- |
| 1 |  Kanada | 6 | 3 | 2 | 11 |
| 2 |  Ruotsi | 3 | 3 | 2 | 8 |
| 3 |  Iso-Britannia | 2 | 1 | 1 | 4 |
| 4 |  Sveitsi | 1 | 3 | 3 | 7 |
| 5 |  Norja | 1 | 1 | 2 | 4 |
| 6 |  Yhdysvallat | 1 | 0 | 1 | 2 |
| 7 |  Etelä-Korea | 0 | 1 | 0 | 1 |
| 7 |  Suomi | 0 | 1 | 0 | 1 |
| 7 |  Tanska | 0 | 1 | 0 | 1 |
| 10 |  Japani | 0 | 0 | 1 | 1 |
| 10 |  Kiina | 0 | 0 | 1 | 1 |
| 10 |  Ranska | 0 | 0 | 1 | 1 |
| Yhteensä | Yhteensä | 14 | 14 | 14 | 42 |
Päivitetty: 2.2.2021
Lähde: Curling Olympedia. Viitattu 2.2.2021. (englanniksi)
Destin Damachoua

Destin Simon Damachoua (s. 17. elokuuta 1986 Villeneuve-Saint-Georges) on ranskalais-keskiafrikkalainen koripalloilija, joka pelaa takakentällä. Hän on pelannut kaudella 2012–2013 Ranskan Vanvesissa ja lisäksi muun muassa yliopistotasolla New Orleansissa. Hän on myös kuulunut Keski-Afrikan tasavallan koripallomaajoukkueeseen ja kilpaillut koripallon Afrikan-mestaruuskilpailuissa vuosina 2005 ja 2009.
Delfiinipuut

| Delfiinipuut |
| --- | --- |
 Delfiinipuu (Pleiomeris canariensis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Alaheimo::  Myrsinoideae
Suku::  Delfiinipuut Pleiomeris  A.DC.
Katso myös
   Delfiinipuut Wikispeciesissä   Delfiinipuut Commonsissa 
Infobox OKNimi-testi OK: 
Delfiinipuut (Pleiomeris) on heimojen tulkinnasta riippuen joko esikkokasvien (Primulaceae) heimon Myrsinoideae-alaheimoon tai myrsinekasvien eli myrsikkikasvien (Myrsinaceae) heimoon kuuluva yksilajinen kasvisuku. Sukuun kuuluu vain laji delfiinipuu (Pleiomeris canariensis).
Aiheesta muualla

Finto: Kassu – Kasvien suomenkieliset nimet: Pleiomeris
Delfiinien talo

| Delfiinien talo |
| --- | --- |
 Delfiinien talon rauniot.
Sijainti:  Delos, Kykladit, Etelä-Egean saaret, Kreikka
Koordinaatit:  37°23′48″N, 25°16′11″E
Rakennustyyppi:  yksityistalo
Valmistumisvuosi:  noin 200–100-luku eaa.
Tyylisuunta:  doorilainen
 Osa Unescon maailmanperintökohdetta Delos 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Delfiinien talo oli antiikin aikainen yksityistalo Kreikassa Deloksen saarella. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen niin kutsuttua Teatterikorttelia. Rakennuksesta tutkimuksessa käytetty nimitys on nykyaikainen.
Delfiinien talon raunioita.
Delfiinien talo rakennettiin hellenistisellä kaudella noin 200–100-luvulla eaa. Se sijaitsee Deloksen teatterin itäpuolella lähellä niin kutsuttua Naamioiden taloa. Talo on saanut nimensä lattiamosaiikistaan, jossa esiintyy delfiinejä. Mosaiikki on talon keskuksena olevan 4 × 4 doorilaisen pylvään muodostaman peristyyli- eli pylväspihan keskellä olevassa impluviumissa. Mosaiikin kussakin neljässä kulmassa on kaksi delfiiniä, joilla ratsastaa amoriini. Yhdellä niistä on Hermeen tunnus kerykeion, toisella Poseidonin tunnus kolmikärki ja kolmannella Dionysoksen tunnus thyrsos-sauva. Neljännen tunnus ei ole selvä. Mosaiikissa on sen tekijän Asklepiades Aradoslaisen nimikirjoitus, mikä on harvinaista.
Aiheesta muualla

Kuvia tai muita tiedostoja aiheesta Delfiinien talo Wikimedia Commonsissa
Cort Guitars

Cort Guitarsin logo.
Cort KX500MS -viuhkanauhainen seitsemänkielinen sähkökitara EMG-mikrofoneilla.
Cort Guitars (Cor-Tek Corporation) on eteläkorealainen kitaravalmistaja. Yhtiö on yksi maailman suurimpia kitaravalmistajia, joka valmistaa soittimia useille muille yhtiöille. Cortilla on tehtaita Indonesiassa, Etelä-Koreassa ja Kiinassa.
Cort Guitars perustettiin vuonna 1960 pianoiden maahantuojaksi, ja tuohon aikaan yhtiön nimi oli vielä Soo Doh Piano. Hiljalleen yhtiöstä muodostui pianoiden maahantuojasta niiden valmistajaksi, ja viimein kitaroiden valmistajaksi vuonna 1973.
Cortin valmistama teräskielinen akustinen kitara.
Käännös suomeksi
Columbia (joki)

| Columbia |
| --- | --- |

Alkulähde:  Columbiajärvi
Laskupaikka:  Tyynimeri
Maat:   Yhdysvallat (osavaltiot: Washington, Oregon)  Kanada (osavaltio: Brittiläinen Kolumbia)
Pituus:  2 000 km
Alkulähteen korkeus:  820 m
Virtaama:  7 500 m³/s
Valuma-alue:  668 000 km²
Columbia (engl. Columbia River, ransk. fleuve Columbia) on Tyyneenmereen laskeva joki Pohjois-Amerikassa. Columbiajoen löysi tutkimusmatkailija Robert Gray 11. toukokuuta 1792. Hän antoi sille nimen laivansa mukaan.
Maantiede

Columbia saa alkunsa Kanadan puolelta, Kalliovuorten läntisiltä rinteiltä Brittiläisestä Kolumbiasta. Se virtaa sieltä Yhdysvaltojen puolelle Washingtonin osavaltioon, missä se laskee Tyyneenmereen. Columbiajoen pituus on 2 044 kilometriä ja sen kokonaisvirtaama on 7 400 m³/s. Joen valuma-alueen pinta-ala on 155 000 km².
Joen varrella sijaitsevia kaupunkeja ovat muun muassa Castlegar ja Trail Brittiläisessä Kolumbiassa, Vancouver Washingtonissa ja Portland Oregonissa.
Vesivoima

Columbia on Pohjois-Amerikan suurin vesivoiman tuotantoon valjastettu joki. Sivujokineen se vastaa kolmasosaa Yhdysvaltojen vesivoimapotentiaalista. Koko joen Yhdysvaltojen alueella virtaava osuus on täysin vesivoimatuotannossa. Joen varrella sijaitsee useita suuria vesivoimaloita, joista suurin on Grand Couleen pato.
Grand Couleen ja Bonnevillen patojen rakentaminen oli tärkeää Yhdysvaltojen menestyksele toisessa maailmansodassa, sillä lentokoneisiin käytetyn alumiinin tuottamiseen tarvittiin runsaasti sähköä.
Vesivoima > Bonnevillen voimala

Korkeus 167 m
Bonnevillen padolla Columbiajoen virtaama on 5 223 m³/s
Putousero 18,5 metriä.
Kokonaispituudeltaan Bonnevillen pato on 1 056 metriä
Padon kahdessa koneasemassa on yhteensä 21 Kaplan-turpiinia
Kokonaissähköntuotantokapasiteetti 1 084 megawattia
Bonnevillen padon ohittaa vuosittain arviolta 700 000–1 000 000 ylösvaeltavaa aikuista lohta
30–50 miljoonaa alasvaeltavaa lohenpoikasta.
Sivujoet

Aakkosjärjestyksessä:
| 0 | 1 | 2 | 3 |
| --- | --- | --- | --- |
|  Canoe River  Chelan River  Chinook River  Clatskanie  Columbia River  Colville River  Cowlitz River  Deschutes River  Entiat River  Flathead River |  Grays River  Hood River  John Day River  Kalama River  Kicking Horse River  Klickitat River  Kootenay River  Lewis River  Lewis and Clark River  Methow River |  Multnomah Creek  Nespelum River  Okanogan River  Pend Oreille River  Sandy River  Sanpoil River  Skipanon River  Snake River  Spokane River  Umatilla River |  Walla Walla River  Wallacut River  Washougal River  Wenatchee River  Willamette River  Wind River  Yakima River  Youngs River |
Aiheesta muualla

Kuvia tai muita tiedostoja aiheesta Columbiajoki Wikimedia Commonsissa
Bonnevillen voimalaitoksen sivut (Arkistoitu – Internet Archive)
Näkymä Columbiajoelta Oregonissa.
David Fleay Wildlife Park

David Fleay Wildlife Parkin kyltti
David Fleay Wildlife Park on villieläinpuisto Gold Coastissa, Queenslandissa, Australiassa. Puiston perusti eläintieteilijä David Fleay ja se esittelee Australian eläimistöä lähellä niiden luonnollista elinympäristöä olevissa olosuhteissa. Fleay hankki puiston maat pääosin vuosien 1951–1952 aikana. Puisto myytiin Queenslandin hallitukselle osissa vuosien 1982–1985 aikana ja nykyisin sitä johtaa osavaltion luonnonsuojelun virasto.
David Fleay Wildlife Parkilla on pitkä historia Australian alkuperäisten eläinten, kuten pöllöjen ja muiden petolintujen sekä taipaanien ja vesinokkaeläinten, vankeudessa lisääntymisen edistämisessä. Nykyisin tarhassa elää useita uhanalaia ja vaarantuneita lajeja, kuten ohjaskenguru, isopussikaniini, kultaparatiisikaija ja harlekiinipeippo. Näistä ohjaskenguru ja isopussikaniini kuuluvat puiston lisääntymisohjelmaan yhdessä neljän muun lajin – Petaurus gracilis, Petrogale persephone, keltavatsapussiliito-orava ja douglasinpussihiiri – kanssa. Eläintarhan yhteydessä toimii myös eläinsairaala.
Aiheesta muualla

David Fleay Wildlife Park (Arkistoitu – Internet Archive) (englanniksi)
David Firth

David Firth (s. 23. tammikuuta 1983 Doncaster, Iso-Britannia) on englantilainen animaatio- ja flash-artisti, elokuvatuottaja sekä muusikko. Hän on tullut tunnetuksi animaatioistaan Newgroundsin verkkosivuilla sekä flash-animaatiosarjoista "Salad fingers" sekä "Burnt Face Man".
Aiheesta muualla

David Firth Internet Movie Databasessa. (englanniksi)
Fat-Pie.com David Firthin kotisivut (englanniksi)
Detroit 3 AM

| ”Detroit 3 AM” David Guetta & Morten |
| --- | --- | --- |

Singlen tiedot
 Julkaistu: 6. maaliskuuta 2020
 Formaatti: digitaalinen lataus, suoratoisto
 Tuottaja(t): David Guetta, Mikke Hawkins, Morten, Toby Green
 Tyylilaji: R&B, soul
 Kesto: 03.30
 Levy-yhtiö: Parlophone, Warner Music France
David Guettan muut singlet
| ”Conversations in the Dark” 2020 | ”Detroit 3 AM” 2020 | ”Kill Me Slow” 2020 |
Mortenin muut singlet
| ”Polar” 2020 | ”Detroit 3 AM” 2020 | ”Kill Me Slow” 2020 |
Detroit 3 AM on ranskalaisen DJ-tuottaja David Guettan sekä tanskalaisen DJ-tuottaja Mortenin musiikkikappale. Sen julkaisivat Parlophone sekä Warner Music Group digitaalisesti ladattavana ja suoratoistettavana singlenä 6. maaliskuuta 2020. Kappaleen ovat sanoittaneet Guetta, Klaus Christensen, Mike Hawkins, Mike James ja Morten. Kappaleen tuotannosta vastasivat puolestaan Guetta, Hawkins, Morten ja Toby Green. "Detroit 3 AM" ei ole toistaiseksi päässyt lainkaan listoille.
Kappalelista

Digitaalinen lataus
Detroit 3 AM (Radio Edit) - 3:08
Detroit 3 AM (Extended) - 4:17
Corteolona e Genzone

| Corteolona e Genzone |
| --- | --- |
 Corteolona
 Corteolona e Genzone
 Koordinaatit: 45°09′32″N, 9°22′13″E 
Valtio:   Italia
Alue:  Lombardia
Maakunta:  Pavia
Perustettu:  1.tammikuuta 2016
Pinta-ala:  
 – Maa:  14,09 km²
Korkeus:  (min. 55 - maks. 77) m
Väkiluku (2014):  2 565 
 – Väestötiheys:  2 182 as./km²
Infobox OKVirheellinen NIMI-arvo: 
Corteolona e Genzone on kunta Pohjois-Italiassa Pavian maakunnassa Lombardian alueella. Kunta perustettiin vuonna 2016, kun kaksi kuntaa, Corteolona (2 210 asukasta) ja Genzone (355 asukasta), yhdistyivät muodostaen Corteolona e Genzonen kunnan. Kunta sijaitsee Pojoen laaksossa, sen sivujoen Olonan varrella.
Christmas Time Again

| Christmas Time Again Lynyrd Skynyrd |
| --- | --- | --- |

Studioalbumin tiedot
 Julkaistu: 12. syyskuuta 2000
 Levy-yhtiö: CMC International
Lynyrd Skynyrdin muut julkaisut
| All Time Greatest Hits 2000 | Christmas Time Again 2000 | Collectybles 2000 |
Christmas Time Again on Lynyrd Skynyrdin 11. studioalbumi, joka julkaistiin 12. syyskuuta 2000.
Kappaleet

Santa's Messin' with the Kid – 3.15
Rudolph the Red-Nosed Reindeer – 2.31
Christmas Time Again – 4.32
Greensleeves – 2.17
Santa Claus Is Coming to Town – 3.07
Run Run Rudolph – 3.33
Mama's Song – 3.51
Santa Claus Wants Some Lovin' – 3.37
Classical Christmas – 2.08
Hallelujah, It's Christmas – 4.00
Skynyrd Family – 3.00
David Garibaldi

David Garibaldi
David Garibaldi (s. 4. marraskuuta 1946) on funk/soul -yhtyeen Tower of Powerin rumpali. Garibaldi syntyi Oaklandissa, Kalifornian osavaltiossa ja kasvoi San Franciscon itäosissa.
David aloitti soittamisen 10-vuotiaana. Ensimmäisen rumpusettinsä David sai lukioaikana vamhemmiltaan. Varsinaisen ammattilaisuran hän aloitti 17-vuotiaana vuonna 1966, mutta Vietnamin sota aiheutti epävarmuutta. Hän odotti kutsua armeijaan, mutta tulevaisuudensuunnitelmat muuttuivat kun häntä ehdotettiin värvättäväksi USA:n ilmavoimiin ilmavoimien orkesterin jäseneksi. Asepalveluksesta päästyään David palasi kotiseudulleen San Franciscoon ja liittyi Tower of Poweriin vuonna 1970.
Garibaldi on ollut mukana erinäisissä studio- ja tv-projekteissa ja muissa bändeissä, joista maininnan arvoisia ovat The Yellowjackets ja Wishful Thinking. David Garibaldi ei soittanut Tower of Powerissa vuosina 1978–1998, jonka jälkeen hän liittyi jälleen bändiin.
David on tehnyt myös muutamia kirjoja ja videoita rumpujen soitosta. Viime vuosina hän on ollut mukana Tower of Powerin baritonisaksofonistin Stephen "Doc" Kupkan projektissa The Strokeland Superband.
Cirilo Flores

Cirilo Flores
Cirilo B. Flores (20. kesäkuuta 1948 Corona, Kalifornia – 6. syyskuuta 2014 San Diego) oli yhdysvaltalainen roomalaiskatolinen piispa. Hänet vihki papiksi Orange in Californian hiippakuntaan Norman Francis McFarland 8. kesäkuuta 1991. Hänet nimitettiin saman hiippakunnan vihkipiispaksi sekä Quizan titulaaripiispaksi 5. tammikuuta 2009, ja piispaksi vihkiminen seurasi 19. maaliskuuta. Pääkonsekraattorina toimi Tod David Brown, jota avustivat Norman Francis McFarland ja Dominic Mai Luong.
Flores sai 4. tammikuuta 2012 nimityksen San Diegon koadjuuttoripiispaksi.
Christmas Kisses EP

| Christmas Kisses Ariana Grande |
| --- | --- | --- |

EP-levyn tiedot
 Äänitetty : 2013
 Julkaistu: 2013
 Tuottaja(t): The Rascals, Kenneth "Babyface" Edmonds, Antonio Dixon
 Tyylilaji: pop
 Levy-yhtiö: Republic
Ariana Grande’n muut julkaisut
| Yours Truly 2013 | Christmas Kisses 2013 | My Everything 2014 |
Singlet albumilta Christmas Kisses
 ”Last Christmas” Julkaistu: 19. marraskuuta 2013  ”Love Is Everything” Julkaistu: 26. marraskuuta 2013  ”Snow in California” Julkaistu: 3. joulukuuta 2013  ”Santa Baby” Julkaistu: 10. joulukuuta 2013  ”Santa Tell Me” Julkaistu: 24. marraskuuta 2014
Christmas Kisses on yhdysvaltalaisen laulajan Ariana Granden ensimmäinen studioalbumi. Republic Records julkaisi sen 13. joulukuuta 2013.
Kappaleet

Last Christmas – 3.23
Love Is Everything – 3.33
Snow in California – 3.27
Santa Baby – 2.51 (feat. Liz Gillies)
Santa Tell Me – 3.24 (Japanin bonuskappale)
Dessau

| Dessau |
| --- | --- |

 vaakuna
 Dessau
 Koordinaatit: 52°50′N, 12°15′E 
Valtio:  Saksa
Osavaltio:  Saksi-Anhalt
Hallinto:  
 – Pormestari:  Karl Gröger
Pinta-ala:  
 – Kokonaispinta-ala:  182,81 km²
Korkeus:  61 m m
Väkiluku:  77 394 (31,12,2006)
 – Väestötiheys:  423 as./km²
 
 www.dessau.de  
Infobox OKVirheellinen NIMI-arvo: 
Dessau oli kaupunki Saksan Saksi-Anhaltin osavaltiossa, jokien Mulde ja Elbe yhtymäkohdassa. Se oli niin kutsuttu piiritön kaupunki (kreisfreie Stadt), eli kaupunki, joka ei kuulunut mihinkään piirikuntaan. Dessaun taru itsenäisenä kaupunkina päättyi 1. heinäkuuta vuonna 2007. Siitä lähtien se on ollut osa Dessau-Roßlaun kaupunkia.
Varhaisin maininta Dessausta historiankirjoissa voidaan sijoittaa vuodelle 1213. Kaupungista tuli tärkeä keskus vuonna 1570, kun Anhaltin ruhtinaskunta perustettiin. Ruhtinaskunta lakkautettiin vuonna 1603, mutta Dessau säilyi vauraana Anhalt-Dessaun pääkaupunkina. Kun 1863 Anhalt muodostettiin uudelleen, tuli Dessausta jälleen sen pääkaupunki ja säilytti asemansa vuoteen 1918 asti.
Tunnettu Bauhausin taide- ja arkkitehtuurikoulu muutti Dessauhun vuonna 1925 Weimarista. Dessaussa se toimi vuoteen 1932 asti, jolloin se muutti Berliiniin. Dessauhun jäi kuitenkin useita merkittäviä Bauhaus-kohteita, joista osa kuuluu Unescon maailmanperintöluetteloon.
Ennen toista maailmansotaa Dessaussa oli lentokonetehdas, jokisatama ja lentokenttä. Sitä pommitettiin rajusti.
Bauhaus-rakennus entisessä Dessaun kaupungissa.
Aiheesta muualla

Kuvia tai muita tiedostoja aiheesta Dessau Wikimedia Commonsissa
Chinese Gardenin metroasema

Chinese Garden on Singaporen Mass Rapid Transit -metrojärjestelmän asema Jurong Eastissä Singaporen läntisellä suuralueella. Se avattiin 5. marraskuuta 1988. Asemaa käyttävät East West Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 5:40 |  | 6:10 |  | 23:42 |  |  |
| EW33 Tuas Link | 5:17 |  | 5:47 |  | 0:27 |  |  |
Aiheesta muualla

Kuvia tai muita tiedostoja aiheesta Chinese Gardenin metroasema Wikimedia Commonsissa
Chinese Gardenin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Jurong East | East West Line | Seuraava asema: Lakeside |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chinese Garden MRT Station
Käännös suomeksi
Cort Adeler

| Cort Adeler |
| --- | --- |

Henkilötiedot
Syntynyt: 26. joulukuuta 1622 Brevik, Norja
Kuollut: 15. marraskuuta 1675 (52 vuotta) Kööpenhamina, Tanska
Ammatti:  upseeri
Cort Adeler (gregoriaarisen kalenterin mukaan 26. joulukuuta 1622 Brevik, Norja – 15. marraskuuta 1675 Kööpenhamina, Tanska) oli norjalainen amiraali, joka johti Tanska-Norjan laivastoa vuosina 1663–1675. Tätä ennen hän palveli Alankomaissa ja Venetsiassa. Adeler vahvisti Tanska-Norjan laivastoa ulkomailta saamansa kokemuksen avulla. Hän kuoli vuonna 1675 kulkutautiin kesken Skoonen sodan.
Adelerin aatelisvaakuna.
Cort Adelerin asuintalo Kööpenhaminassa.
Aiheesta muualla

Kuvia tai muita tiedostoja aiheesta Cort Adeler Wikimedia Commonsissa
Destanee Aiava

| Destenee Aiava |
| --- | --- |

Henkilötiedot
Syntynyt: 10. toukokuuta 2000 (ikä 24)
Kansalaisuus:   Australia
Tennispelaaja
Kätisyys:  oikea
Palkintorahat:  727 237 USD
Kaksinpeli
Paras sijoitus:  147. (11.9.2017)
Voitot/tappiot:  231–152
Grand Slam -turnauksissa
Australian avoimet:  1. kierros (2017, 2018, 2019)
Nelinpeli
Paras sijoitus:  133  (5. elokuuta 2024)
Voitot/tappiot:  130–83
Aiheesta muualla
ITF
WTA
Destenee Aiava (s. 10. toukokuuta 2000 Melbourne) on australialainen tennispelaaja. Parhaimmillaan hän on ollut kaksinpelissä WTA-listan sijalla 147 syyskuussa 2017.
Vuonna 2012 Aiava voitti Longines Furure Tennis Aces -turnauksen Pariisissa, ja hän sai palkinnoksi pelata 22-kertaisen Grand Slam -voittajan Steffi Grafin kanssa. Aiava oli ensimmäinen 2000-luvulla syntynyt tennispelaaja, joka saavutti WTA-rankingin, kun hän debytoi nelinpelin maailmanlistan sijalla 952 helmikuussa 2015. Joulukuussa 2016 hän voitti Australian 18-vuotiaiden mestaruuden kaksinpelissä ja saavutti villin kortin paikan Australian avointen pääsarjaan. Hän on ensimmäinen 2000-luvulla syntynyt pelaaja tenniksen Grand Slam -turnauksessa. Tammikuussa 2017 Aiava voitti ensimmäisenä 2000-luvulla syntyneenä pelaajana WTA-pääsarjaottelun päihitettyään Brisbanen turnauksen avauskierroksella Bethanie Mattek-Sandsin kolmieräisessä ottelussa.
Aiheesta muualla

Destanee Aiava WTA:n sivuilla (englanniksi)
Destanee Aiava ITF:n sivuilla (englanniksi)